# TDSB પરિવારો,

અમે આશા રાખીએ છીએ કે દરેક વ્યક્તિ ઉનાળાના વિરામનો આનંદ માણી રહ્યા હશો!

તમે જાણો છો એમ, ટોરોન્ટો ડિસ્ટ્રિક્ટ સ્કૂલ બોર્ડ (TDSB) પરિવારોને 2021-22 શાળા વર્ષ માટે રૂબરૂ અથવા વર્ચ્યુઅલ શિક્ષણ માટેનું પસંદગી ફોર્મ ભરવાનું જણાવશે.

આ એક સ્મૃતિપત્ર છે કે તમને આવતીકાલ, **ગુરુવાર, ઓગસ્ટ 5** ના રોજ પસંદગી ફોર્મની લિંક સાથેનો એક ઇમેઇલ પ્રાપ્ત થશે. રૂબરૂ અથવા વર્ચ્યુઅલ શિક્ષણ માટેનું પસંદગી ફોર્મ ગુરુવાર, 5 ઓગસ્ટથી ગુરુવાર, 12 ઓગસ્ટ સુધીમાં ઓનલાઇન અચૂક ભરવું આવશ્યક છે. **કૃપા કરીને નોંધ લેશો:** પસંદગી ફોર્મ ઇમેઇલ સરનામા TDSB@qemailserver.com પરથી આવશે. કૃપા કરીને 5 ઓગસ્ટના રોજ ઇમેઇલની તપાસ રાખશો અને તમારા જંક ફોલ્ડર્સ તપાસશો.

પરિવારોને દરેક વિદ્યાર્થી માટે એક અલગ ઇમેઇલ અને લિંક પ્રાપ્ત થશે અને આપેલી લિંકનો ઉપયોગ કરીને પસંદગી ફોર્મ અચૂક ભરવું આવશ્યક છે. જો 12 ઓગસ્ટ સુધીમાં સંપૂર્ણ ભરેલું પસંદગી ફોર્મ અમને નહીં મળે, તો તે વિદ્યાર્થીઓને રૂબરૂ શિક્ષણમાં મૂકવામાં આવશે.

આવનારા શૈક્ષણિક વર્ષ માટે અમે તૈયારી કરી રહ્યા છીએ ત્યારે તમારા સહકાર માટે ફરીથી આભાર. અમે સપ્ટેમ્બરમાં વિદ્યાર્થીઓનું શાળામાં પરત સ્વાગત કરવા માટે આતુર છીએ!

વધુ માહિતી માટે, કૃપા કરીને મુલાકાત લો  [www.tdsb.on.ca/School-Year-2021-22/Selection-Form/Additional-Information](http://www.tdsb.on.ca/School-Year-2021-22/Selection-Form/Additional-Information).